Taula d'anàlisis fisico-químiques
Estabilitat tartàrica i proteica
El servei d'anàlisi enològic es complementa amb una caracterització fenòlica i de paràmetres del color per a vins blancs, rosats i negres especialment, mitjançant tècniques que impliquen reaccions colorimètriques per espectrofotometria UV-Vis i per Cromatografia líquida, totes elles contrastades i validades.
La caracterització fenòlica del vins inclou l'anàlisi per famílies o grups: compostos fenòlics totals, flavonoides i no flavonoides, flavonoides poc condensats, tanins, àcids hidroxicinàmics, orto-dihidroxifenols i antocians, i per altra banda l'estimació del contingut individual en catequina, epicatequina, àcid gàlic, resveratrol i malvidina, peonidina, petunidina, cianidina i delfinidina mitjançant tècniques de cromatografia líquida.
El programa de caracterització també permet seguir l'evolució de l'envelliment del vi a partir dels següents índexs: gelatina, clorhídric i etanol.
El color del vi es determina per la mesura de l'absorbància en la zona del visible, 420 nm, 520 nm i 620 nm i també inclou la representació de tot l'espectre, permetent així avaluar els paràmetres: intensitat de color, tonalitat i les coordenades del sistema CIELab.
En el vi hi ha diversos compostos susceptibles d'oxidar-se com els àcids hidroxicinàmics i els compostos fenòlics amb estructura d'orto-dihidroxifenols.
Aquests darrers donen quinones a l'oxidar-se i produeixen l'enfosquiment dels vins.
La determinació de la susceptibilitat a l'oxidació consisteix en accelerar l'oxidació de les mostres per escalfament d'aquestes a 55oC.
El seguiment d'aquesta reacció es fa per espectrofotometria a 420 nm.
El paper del nitrogen és important per a la fermentació alcohòlica i malolàctica.
Les sals d'amoni i la fracció d'aminoàcids lliures constitueixen la forma nitrogenada que necessiten llevats i bacteris làctics per multiplicar-se i realitzar les seves funcions vitals.
L'absència d'aquests productes a nivells adequats poden provocar endarreriments de les fermentacions i l'aparició de productes negatius en l'apreciació sensorial com els compostos de sofre volàtils.
L'anàlisi de metalls es realitza mitjançant la tècnica d'espectrometria d'absorció atòmica, bé sigui equipat amb una flama d'emissió per a l'anàlisi dels metalls calci, coure, ferro, magnesi, potassi i sodi o amb forn de grafit pels metalls pesats com cadmi i plom.
Per a la determinació de l'arsènic es fa servir un espectrofotòmetre d'absorció atòmica amb generador de hidrurs.
Les substàncies minerals del raïm procedeixen del sòl, estan presents en el most en forma de sals minerals com sulfats, fosfats, nitrats, clorurs, etc., i subsisteixen en el vi però en proporcions més baixes degut a la insolubilitat durant el procés de fermentació i durant l'envelliment del vi.
La determinació de clorurs en el vi es realitza directament mitjançant valoració amb nitrat de plata.
Condicions d'estabilitat d'un vi
L'estabilitat del vi es refereix a l'estat en que el vi es mantindrà per un període de temps en unes condicions determinades.
Taula d'anàlisis microbiològiques i de biotecnologia
L'INCAVI posa a disposició del públic el servei d'anàlisi microbiològica per realitzar les següents investigacions:
L'anàlisi de sòls és una eina imprescindible per determinar quin portaempelt és el més convenient implantar, així com en la gestió dels sòls i conreus.
L'anàlisi foliar ens permet fer una valoració del nivell nutricional de la planta.
Compren una etapa de preparació de mostra: neteja de les fulles, secat, triturat i posterior mineralització de la mostra per a la destrucció de la matèria orgànica necessària per a la determinació de fòsfor, potassi, magnesi i calci.
L'anàlisi sensorial és l'examen de les propietats organolèptiques d'un producte realitzable pels sentits de la vista, olfacte i gust.
El laboratori disposa d'unes instal·lacions adequades i d'un equip de tastadors formats i entrenats.